open-index/open-wikipedia-markdown huggingface dataset:
אן קלבלו

שמאל|240px|קלף "החלפות" רולר דרבי של אן קלבלו
**אן תרזה קלבלו** (באנגלית: **Ann Theresa Calvello**; 1 באוגוסט 1929 – 14 במרץ 2006) הייתה ספורטאית ודמות בולטת אמריקאית בתחום הרולר דרבי.

## ביוגרפיה
אן קלבלו היא מסן פרנסיסקו, קליפורניה, שם סיימה למודי תיכון ביוני 1947.

היא התחילה להתחרות ברולר דרבי בשנת 1948, בליגת International Roller Speedway. קלבלו הייתה ידועה כחמת מזג, ונודעה בשל הניראות הבלתי-קונבנציונלית שלה - בצבע שיער ואיפור "פראיים". אוהדיה כינו אותה "אף בננה". היא התחרתה ברולר דרבי בסך הכל במשך שבעה עשורים: משנות הארבעים של המאה העשרים, ועד תחילת שנות האלפיים. היא התחרתה ברחבי עולם, כולל באירופה, גואם, הפיליפינים, קובה, אוסטרליה וכמובן בכל רחבי ארצות הברית. היא שברה את האף 12 פעמים במהלך הקריירה שלה. היריבה המפורסמת שלה על מסלול ההחלקה הייתה ג'ואן וסטון.

ב-11 באוגוסט 1953 אן ילדה בת, טרי אן לנגלי-קונטה. ב-1968, לאחר שפרשה מהספורט בפעם הראשונה, היא הוכנסה להיכל התהילה של הרולר דרבי.

קלבלו חיה בסוף ימיה בסן ברונו, קליפורניה, עם החתולים שלה. היא מעולם לא פרשה באופן רשמי מרולר דרבי, אבל לא התחרתה מאז 2000, חוץ מפעם אחת ב-2002 כשחזרה למסלול בפעם האחרונה כדי לנצח בתחרות עם קנת' לוג' III בפרק הסיום של תוכנית הטלוויזיה *RollerJam*. בתחילת 2006, היא אובחנה עם סרטן הכבד, ונפטרה בגיל 76 כעבור זמן קצר. קלבלו היא הספורטאית המקצועית היחידה שהתחרתה במשך שבעה עשורים בענף ספורט.

## בספרות ובקולנוע
בשנת 2001, יצא *Demon Of The Derby*, סרט דוקומנטרי ביוגרפי אודות קלבלו. הסרט יצא גם ב-DVD, ולעיתים מוקרן למטרות גיוס כספים על ידי רולר ליגות דרבי.

קלבלו תרמה מספר גדול של צילומים נדירים מהאוסף הפרטי שלה לפרסום בספר Roller Derby Classics…and more! מאת ג'ים פיצפטריק, שיצא ב-2005. היא גם כתבה את ההקדמה לספר.

בפברואר 2006, קלבלו הופיעה במספר פרקים של סדרת הריאליטי *Rollergirls*,ששודרה ברשת A&E. בקטעים שצולמו ב-2005, חברות קבוצת הדרבי TXRD Lonestar Rollergirls נסעו לקליפורניה כדי לחפש את הגיבורה שלהן, קלבלו. קבוצת TXRD כינתה את האילפות שלהן על שמה.

ב-2011, יצא הספר *The Blonde Bomber & The Last Hurrah of Ann Calvello and the Resurrection of a Unique American Sporting Event* מאת אנדרו ג'. אפשטיין, שמתאר את הרנסאנס שעבר ענף הרולר דרבי, ויחד עם צילומים וסיפורים אישיים, מצייר גם את ההיסטוריה ואת הדמויות המובילות של התחום.

## קישורים חיצוניים

* *[http://www.demonofthederby.com/ Demon Of The Derby: The Ann Calvello Story]* - אתר הסרט
* The National Roller Derby Hall of Fame עמוד לזכרה של אן קלבלו
* ''Roller Derby Classics…and more!'' (Archived 2009-10-25) (אתר הספר)
* ביקורת על הספר The Blonde Bomber & The Last Hurrah of Ann Calvello and the Resurrection of a Unique American Sporting Event
* The Great Ann Calvello Remembered

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:אמריקאיות ממוצא איטלקי
קטגוריה:ספורטאיות אמריקאיות
קטגוריה:קליפורניה: ספורטאים
קטגוריה:אמריקאיות שנולדו ב-1929
קטגוריה:אמריקאים שנולדו ב-1929
קטגוריה:אמריקאיות שנפטרו ב-2006
קטגוריה:אמריקאים שנפטרו ב-2006
אליפות אירופה בכדורסל נשים 1980

**[[אליפות אירופה בכדורסל נשים]] [[1980]]**, הייתה האליפות האזורית ה-17 שאורגנה על ידי פיב"א אירופה. האליפות נערכה ביוגוסלביה בין ה-19 בספטמבר ל-28 בספטמבר 1980. בתחרות נערכה בערים מאגלאי, ברוד, פריאדור, באניה לוקה. שלב הגמר נערכך בבניה לוקה באולם Sports Hall Borik שמכיל 3,600 צופים.

ברית המועצות ניצחה באליפות בפעם ה-15 בתולדותיה ובפעם ה-11 ברציפות.

## מתכונת האליפות
בתחרות השתתפו 14 נבחרות. נבחרות שסיימו את האליפות הקודמת במקומות 1–6 כולל נבחרת  המארחת העפילו לאליפות. יתר הנבחרת , , , , , ,  ו העפילו דרך המוקדמות. 

הם חולקו ל-3 בתים. מנצחת הבית וסגניתה המשיכו התמודדות על המדליות. נבחרות יוגוסלביה וברית המועצות העפילה ישירות לשלב השני. בשלב השני 8 קבוצות התחרו ב-2 בתים על העפלה לחצי הגמר.

## משחקי הגמר

משחק הגמר

משחק על המקום השלישי

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו ב בהשתתפות 4 קבוצות. בעקבות הפסדים לספרד ואנגליה וניצחון בודד על גרמניה המערבית הנבחרת לא העפילה.

## קישורים חיצוניים
* יורובאסקט 1980 באתר פיב"א אירופה
* אליפות אירופה 1980 באתר פיב"א
* סיכום מאתר todor66
* תחרות העפלה

1980
קטגוריה:יוגוסלביה: ספורט נשים
קטגוריה:תחרויות כדורסל ב-1980
קטגוריה:תחרויות כדורסל ביוגוסלביה
קטגוריה:באניה לוקה: ספורט
קריאמה שחורת-רגל

**קריאמה שחורת-רגל** (שם מדעי: *Chunga burmeisteri*) היא מין של עוף דרום אמריקאי ממשפחת הקריאמיים הקרובה למין קריאמה אדומת-רגל, אך היא שייכת לסוג נפרד ויחידי. הקריאמה חיה ביערות ובערבות של בוליביה, פרגוואי וארגנטינה.
## מאפיינים
אורכה של הקריאמה 70–85 סנטימטרים ומשקלה עד 1.5 קילוגרם. היא בעלת צוואר ארוך, רגליים שחורות וארוכות וראש מוצק עם מקור גדול וקשיח. העיניים גדולות וכחולות והנוצות אפורות לאורך הגוף למעט שולי הזנב והכנפיים.

הקריאמה חיה רוב זמנה על הקרקע של הערבות והיערות באזור חיותה. היא טורפת הניזונה מיונקים, זוחלים שונים כולל נחשים ארסיים, עופות קטנים וחסרי חוליות ולעיתים גם מצמחים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1860
קטגוריה:טקסונים שתוארו בידי גוסטב הארטלאוב
קטגוריה:קריאמיים
קטגוריה:ברזיל: עופות
קטגוריה:עופות יחידים בסוגם
קטגוריה:בעלי חיים בסראדו
יסעור לבן-מצח

**יַסְעוּר לְבֶן-מֵצַח**
 (מוכר גם בתרגום החופשי מהשם האנגלי בתור **יסעור מפוספס**, שם מדעי: *Calonectris leucomelas*), הוא מין של עוף ימי ממשפחת היסעוריים המצוי באוקיינוס השקט. 

בישראל הוא מזדמן נדיר ביותר בחוף הצפוני במפרץ אילת, עם ארבע תצפיות עד היום בשנים 1992, 1993, 2003 ו-2008. 
## מאפיינים
אורכו של היסעור עד 50 ס"מ ומוטת כנפיו 122 ס"מ בממוצע. היסעור בעל נוצות מפוספסות באפור בפלג גופו העליון, כנפיו חומות ושאר הגוף מהראש עד הזנב לבן. הרגליים הקטנות ורודות ובעלות קרומי שחייה.

היסעור דואה על הרוחות של האוקיינוס הפתוח במשך חודשים ובו מחפש את מזונו. הוא ניזון מלהקות של דגים קטנים כמו אנשובי או סרדין ומסרטנונים. הוא נוחת על היבשה בעיקר בעונת הרבייה. 

היסעורים מקננים לחופי האוקיינוס השקט ובעיקר ביפן ובחצי האי הקוריאני וכן בעוד כמה איים. הם נפוצים בעוד כמה אזורים מהודו עד לניו זילנד.

יסעורים אלה פיתחו צורה מיוחדת להמריא ביפן - הם מטפסים בתורות אחד אחד לצמרת של עץ ומשם הם מצליחים להמריא ביתר קלות מבלי לאמץ את שריריהם.

## קישורים חיצוניים

## הערות שוליים

קטגוריה:בעלי חיים שתוארו ב-1835
קטגוריה:יסעוריים
קטגוריה:פלאו: עופות
קטגוריה:עופות האוקיינוס השקט
קטגוריה:טקסונים שתוארו בידי קונרד יאקוב טמינק
קטגוריה:בעלי חיים ימיים במזרח הרחוק
דרורן זהוב

ממוזער|דרורן זהוב זכר
**דרורן זהוב** (שם מדעי: *Dolichonyx oryzivorus*) הוא מין יחיד בסוגו של ציפור שיר ממשפחת הפזאיים. הוא מצוי באמריקה הצפונית ונודד דרומה כל שנה עד לאמריקה הדרומית.

אורכו של העוף 16–18 ס"מ ומשקלו עד 28 גרם. הזכרים בעלי לבוש חיזור שחור עם עורף זהוב, מקור אפור וכתפיים לבנות וראשיהם שחורים. הנקבות לעומתם אפורות ודהויות יותר. הזכרים טריטוריאליים ותוקפים כל מסיג גבול.

הם חיים בערבות של אמריקה הצפונית בדרום קנדה וצפון אמריקה הצפונית. הם נודדים בחורף הקר כ-12,000 ק"מ דרומה עד לערבות אמריקה הדרומית בברזיל, פרגוואי, ארגנטינה ובוליביה. להקות הציפורים עוצרות לאכילה של זרעים, גרגרים וחרקים שהם מוצאים.

עופות אלה הם פוליגמיים וכל נקבה מטילה 5–6 ביצים שהיא מטפלת בהם ללא עזרת הזכר.

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:פזאיים
קטגוריה:עופות יחידים בסוגם
קטגוריה:עופות המישורים הגדולים
קטגוריה:קנדה: עופות
קטגוריה:בעלי חיים שתוארו ב-1758
קוליברי ענק

**קוליברי ענק** (שם מדעי: *Patagona gigas*) הוא מין יחיד בסוגו של עוף ממשפחת הקוליבריים והוא המין הגדול ביותר במשפחה זו. הוא מצוי במערב אמריקה הדרומית. 
## מאפיינים
אורכו של הקוליברי הענק מגיע לאורך 14 ס"מ, ולמוטת כנפיים של 21-25 ס"מ ולמשקל של 18-24 גרם הוא דומה לממדיו של זרזיר מצוי. הקוליברי בעל גוון נוצות כתום עם כנפיים ירוקות כהות ונקודות לאורך גופו. הזנב ארוך, מחודד ושחור והרגליים קטנות. כמו לרוב הקוליברים הוא מוצלח בתעופה במקום ומרפרף סביב הפרחים מהם הוא ניזון.

הוא מצוי ביערות הרריים במורדות האנדים וסביב לחופי האוקיינוס השקט. הוא חי מקולומביה ועד לצ'ילה וארגנטינה עד לקצה הדרומי של אמריקה.

## תת-מינים
* *P. g. gigas.*
* *P. g. peruviana*

200px|ממוזער|ימין|קוליברי ענק על קקטוס בפרו
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1824
קטגוריה:טקסונים שתוארו בידי לואי-פייר וייו
קטגוריה:קוליבריים
קטגוריה:עופות יחידים בסוגם
קטגוריה:צ'ילה: עופות
קטגוריה:ארגנטינה: עופות
קטגוריה:בוליביה: עופות
יועץ לנשיא ארצות הברית

**היועץ לנשיא ארצות הברית** (באנגלית: **Counselor to the President**) הוא אחד מצוות היועצים הקרובים ביותר לנשיא ארצות הברית. המשרה נוצרה בתקופת ריצ'רד ניקסון בשנת 1969. מכהן במשרה היה חבר בקבינט של ארצות הברית. מצב זה נשמר עד לשנת 1993.

בתקופת ריצ'רד ניקסון מספר אנשים החזיקו את המשרה במקביל. לעומת זאת, בתקופת ג'ימי קרטר המשרה לא אוישה. בתקופת ג'ורג' הרברט ווקר בוש על איוש המשרה הוחלט רק בשנה הרביעית לכהונתו.

זמן קצר לאחר מערכת הבחירות של שנת 2016, דונלד טראמפ הכריז שבכוונתו למנות למשרה זו את קליאן קונוויי ואת סטיב בנון יועץ בכיר ו"אסטרטג הראשי". לאחר שבנון עזב את הצוות של בית הלבן באוגוסט 2017, ג'וני די סטפנו מונה ליועץ נוסף.

## רשימת היועצים לנשיאי ארצות הברית

## ראו גם
* יועץ בכיר לנשיא ארצות הברית

*
קטגוריה:משרות פוליטיות בארצות הברית
קטגוריה:סגל הבית הלבן
נקר מצויץ

**נקר מצויץ** (שם מדעי: *Dryocopus pileatus*) הוא מין ממשפחת הנקריים המצוי באמריקה הצפונית. זהו מין הנקר השני בגודלו באמריקה לאחר המין הנדיר נקר שנהבי (*Campephilus principalis*).
## מאפיינים
אורכו של הנקר 40–49 סימטרים ומוטת כנפיו 66–75 סנטימטר, משקלו 250–400 גרם. הוא בעל ראש לבן המפוספס בשלושה פסים שחורים לאורך העיניים, הסנטר והמצח וכן בעל מקור אדום וכיפה אדומה מצוייצת. שאר הגוף שחור והרגליים בעלי טפרים ארוכים ואפורים.

הנקר מצוי ביערות של ארצות הברית וקנדה ומחפש חרקים בין העצים. מקורו החזק עוזר לו לשבור את הקליפה החזקה של העצים ולהגיע לזחלים ולחרקים המקננים בקליפות.

אין סכנה לנקר בטבע.
## תת-מינים
* *D. p. pileatus*
* *D. p. abieticola*
* *D. p. floridanus*
* *D. p. picinus*

## גלריה

Woodpecker 20040529 151837 1c cropped.JPG
Dryocopus pileatus 1.jpg
Pileated-at-platform-feeder.jpg
Pileated woodpecker (23442858813).jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:נקריים
קטגוריה:קנדה: עופות
קטגוריה:ארצות הברית: עופות
קטגוריה:בעלי חיים שתוארו ב-1758
בית שניאורסון

קישור=קובץ:%22בית_שניאורסון%22_בחברון.jpg|שמאל|ממוזער|לוח הזיכרון בכניסה
שמאל|ממוזער|בית שניאורסון בסמוך לבית הדסה
**בית שניאורסון** הוא מבנה מגורים ישן הממוקם בלב היישוב היהודי בחברון, שנבנה במאה ה-19 כ-10 מטרים דרומית לבית הדסה. בעבר היה הבית אחד המבנים ששימשו את קהילת חב"ד בחברון, הוא שימש כבית ועד קהילתי, בית מדרש, בית הכנסת אורחים ובית מגורים.

בבית שניאורסון התגוררה הרבנית מנוחה רחל סלונים מחב"ד, הנחשבת "אם היישוב היהודי בחברון" ורבים שחרו לפתחה ובאו לבקש את ברכותיה בלשכתה שבבית זה.

עם חידוש היישוב היהודי נוספו לבניין 2 קומות ולחזיתו הצפוני של הבניין הוצמד בניין חדש הנקרא בית השישה על שם ששת המתנחלים שנרצחו במאי 1980 בפיגוע בבית הדסה. בצדו האחורי של בית שניאורסון נבנה בניין נוסף הנקרא בית פינק (ע"ש התורמים). כיום מתגוררות בבניין 6 משפחות גדולות ובקומת הכניסה נפתח פעוטון. מספר פעמים אירעו תקריות אלימות של תושבים ערבים כלפי תושבי הבניין, והוגברה בו האבטחה. 

ב־2009 תבע תושב העיר בשם ארבע משפחות פלסטיניות את תושבי הבניין על פלישה לנכס נטוש סמוך והרחבת המבנה ללא אישור. ב־2017 פסקה שופטת בית המשפט השלום בירושלים כי על הנתבעים להסיר את הפלישה בתוך 60 יום.

## קישורים חיצוניים

* בית שניאורסון באתר זופ.
* בית שניאורסון באתר חברון.
* סיפור הנס: כך נגאל 'בית שניאורסון' בחברון

## הערות שוליים

קטגוריה:היישוב היהודי בחברון: מבנים
קטגוריה:בתי כנסת חב"דיים
יועץ בכיר לנשיא ארצות הברית

**יועץ בכיר לנשיא ארצות הברית** (באנגלית: **Senior Advisor to the President of the United States**) הוא תואר המשמש את עוזריו הבכירים של נשיא ארצות הברית. יועצים בכירים בבית הלבן הם חברי משרד הרשות המבצעת של נשיא ארצות הברית. תפקיד היועץ מוגדר רשמית מאז 1993.

## סמכות התפקיד
עם הזמן, תפקיד היועץ הבכיר היה אחראי על הקבוצות הבאות:
* משרד הבית הלבן ליוזמות אסטרטגיות
* עניינים בין - ממשלתיים
* עניינים פוליטיים
* קשר ציבורי
* תקשורת

## היסטוריית המשרה
בשנת 1993 לפני ההסדר, עמדתו של "יועץ בכיר" היה שם המשמש למטרות שונות אחרות. דוגמאות רבות לתפקיד קיימות גם בכל המחלקות המנהלות ובסוכנויות העצמאיות של הסניף. לדוגמה, מינהל המזון והתרופות כולל משרה הנקראת היועץ הבכיר למדע. אגף הפנים כולל, למשל, יועץ בכיר לענייני אלסקה.

### רשימת יועצים בכירים לנשיא

#### יועציו של דונלד טראמפ בכהונתו הראשונה
* ג'ארד קושנר, 20 בינואר 2017 – 20 בינואר 2021
* סטיבן מילר, 20 בינואר 2017 – 20 בינואר 2021
* קווין האסט, 15 באפריל 2020 – 1 ביולי 2020
* אריק הרשמן, 3 באוגוסט 2020 – 20 בינואר 2021

#### יועציו של ג'ו ביידן
* אניטה דאן, 20 בינואר 2021 – 12 באוגוסט 2021, 5 במאי 2022 – 31 ביולי 2024
* מייק דונילון, 20 בינואר 2021 – 23 בינואר 2024
* סדריק ריצ'מונד, 20 בינואר 2021 – 18 במאי 2022
* ג'ין ספרלינג, 15 במרץ 2021 – אוגוסט 2024
* נירה טנדן, 17 במאי 2021 – 26 במאי 2023
* מיץ' לנדריו, 15 בנובמבר 2021 – 8 בינואר 2024
* ג'ולי צ'אבס רודריגס, 15 ביוני 2022 – 16 במאי 2023
* קיישה לאנס בוטומס, 1 ביולי 2022 – 31 במרץ 2023
* ג'ון פודסטה, 2 בספטמבר 2022 – 20 בינואר 2025
* סטיבן ק' בנג'מין, 1 באפריל 2023 – 20 בינואר 2025
* טום פרז, 12 ביוני 2023 – 20 בינואר 2025
* אנני תומאסיני, יוני 2023 – 20 בינואר 2025
* בן לבולט, 8 באוגוסט 2024 – 20 בינואר 2025
* קארין ז'אן-פייר, 7 באוקטובר 2024 – 20 בינואר 2025

#### יועציו של דונלד טראמפ בכהונתו השנייה
* אילון מאסק, 20 בינואר 2025 – 30 במאי 2025
* מסעד בולוס, 20 בינואר 2025 ואילך

קטגוריה:משרות פוליטיות בארצות הברית
קטגוריה:סגל הבית הלבן
קטגוריה:פוליטיקה ותקשורת
*
פילו אסבאק

**יוהאן פיליפ (פילו) אסבאק** (בדנית: **Johan Philip "Pilou" Asbæk**; נולד ב-2 במרץ 1982) הוא שחקן קולנוע וטלוויזיה דני, הידוע בזכות גילומו של יורון גרייג'וי בסדרת הפנטזיה של HBO "משחקי הכס" וקספר יול בסדרת הדרמה הדנית "הממשלה".

## ביוגרפיה
אסבאק נולד בקופנהגן, דנמרק; בנם של בעלי הגלריות מריה פטרישיה (לבית טון) וג'ייקוב א. אסברק, המנהלים את *גלריית אסבאק* בקופנהגן. אמו נולדה בקזבלנקה, מרוקו, לאב דני ולאם צרפתייה, ואביו במקור מהעיירה האמל במרכז דנמרק. יש לו שני אחים גדולים יותר, תומאס אסבאק, יועץ אמנות בגלריית אסבאק, ומרטין אסבאק, בעל גלריה לצד הוריו. 

אסבאק למד בבית הספר הרלופסהולם (אנ') (Herlufsholm) שבו היה פעיל בחוג לדרמה. לאחר מכן למד משחק בבית הספר הלאומי של דנמרק לתיאטרון (אנ') וסיים את לימודיו בשנת 2008.

## קריירה
בשנת 2009, הוא גילם את החייל דייוויד גרונר בפרק של העונה השנייה של סדרת הטלוויזיה הדנית "הפשע"; שלאחר מכן יצאה לה גרסה אמריקאית "ההריגה". 

אסבאק הנחה לצד ליסה רנה את אירוויזיון 2014 בקופנהגן.

בשנת 2020 שיחק בסדרה "החקירה" דרמת מתח המבוססת על סיפור אמיתי; בבימויו של הבמאי הדני מועמד פרס האוסקר טוביאס לינדהולם (אנ'). הסדרה שודרה בערוץ TV 2 הדני וברשת HBO האמריקאית.

## פילמוגרפיה
### קולנוע

### טלוויזיה

## קישורים חיצוניים

* 
* פלורה צפובסקי "משחקי הכס": האיש שמאחורי יורון האיום!, באתר yes

## הערות שוליים

קטגוריה:שחקני קולנוע וטלוויזיה דנים
קטגוריה:מנחי האירוויזיון בדנמרק
קטגוריה:דנים שנולדו ב-1982
Você Partiu Meu Coração

**Você Partiu Meu Coração** (באנגלית: **You Broke My Heart**; בעברית: **שברת לי את הלב**) הוא סינגל שהוקלט על ידי הזמר הברזילאי ניגו דו בורל בשיתוף אניטה וווסלי ספדאו.

השיר זכה להצלחה בברזיל כאשר נכנס שם לכ-11 מצעדים שונים, ובשלושה מתוכם הוא הצליח להגיע למקום הראשון.

השיר יצא לאור ב-10 בינואר 2017, תחת חסותה של חברת התקליטים סוני מיוזיק אנטרטיינמנט.

## וידאו קליפ
לשיר צולם וידאו קליפ מצליח אשר זכה להצלחה עולמית, ונכון ל-20 באוגוסט 2017, מונה הצפיות שלו עומד על למעלה מ-240 מיליון צפיות. קליפ זה הוא הנצפה ביותר של ניגו דו בורל ווסלי ספאדו, והשלישי הנצפה ביותר של אניטה.

בתחילת הקליפ מקבלים הזמרים מכתב שבו ניתן לראות סרט נע של עצמם, לאורך כל הקליפ ניתן לראות את המכתב ואת מה שבתוכו. בין לבין ניתן לראות את אניטה וניגו דו בורל על מסך מלא בפרחים ורודים וכחולים, כאשר הם רוקדים לצלילי השיר.

## מיקומי שיא
הסינגל נכנס ברובו רק למצעדים אשר נמצאים בברזיל, שם הגיע למקום הראשון בשלושה מצעדים שונים.

## גרסת מאלומה

## קישורים חיצוניים

## הערות שוליים

קטגוריה:שירי אניטה
קטגוריה:שירי מאלומה
קטגוריה:שירים בפורטוגזית
קטגוריה:שירים בספרדית
קטגוריה:שירים שנכתבו על ידי מאלומה
קטגוריה:שירי פופ לטיניים
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת סוני מיוזיק קולומביה
נקר מוצץ אדום-חזה

**נקר מוצץ אדום-חזה** (שם מדעי: *Sphyrapicus ruber*) הוא מין ממשפחת הנקריים המצוי ביערות מערב אמריקה הצפונית מקנדה עד מקסיקו. מין זה הוא קרובו לסוג של נקר מוצץ צהוב-בטן.

## מאפיינים
משקלו של הנקר נע בין 43–55 גרם. הוא בעל חזה וראש אדומים עזים עם כנפיים ועורף שחורים ומעט מפוספסים בלבן ורגליים אפורות מפוצלות. הנקר עומד הפוך על הענפים רוב זמנו והוא בעל מקור ארוך וחזק.

נקר זה ידוע בכך שהוא שותה את המוהל של עצי היער וקודח בהם חורים מהם הוא מקיז את המוהל. משפחה של נקרים ממין זה יכולה להסב לעץ פגיעה קשה ואפילו לגרום למותו. העץ מתגונן על ידי קרישת המוהל שלו במהירות.

הנקר משלים את תזונתו בזרעים ובחרקים שונים.

## תת-מינים
* *S. r. ruber*
* *S. r. daggetti*

## קישורים חיצוניים

## הערות שוליים

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:נקריים
קטגוריה:קנדה: עופות
איסו סואומן קיאליופי

**איסו סואומן קיאליופי** (בפינית: Iso suomen kielioppi, מילולית: "הדקדוק הגדול של הפינית") הוא ספר יעץ שעוסק בדקדוק הפיני. הוא הוצא לאור בשנת 2004 על ידי האגודה לספרות פינית ונחשב לספר המקיף ביותר בתחומו גם בימינו. הספר נכתב במסגרת שיתוף פעולה בין האולי האקולינן, מאריה וילקונה, ריטה קורהונן, וסה קויויסטו, טריה-ריטה היינונן ואיריה אלהו, מומחים בולטים לשפה הפינית. 

הספר, שבו 1,698 עמודים, נבדל מספרי דקדוק קודמים בכך שהוא משתמש בגישה דסקריפטיווית (תיאורית) ומתאר גם את הפינית הדבורה בנוסף לפינית הספרותית הסטנדרטית.

כמו כן, הספר זמין כולו בצורה מקוונת בחינם.

## קישורים חיצוניים
* הגרסה השלמה של הספר באינטרנט 
*  

קטגוריה:דקדוק
קטגוריה:ספרי עיון
קטגוריה:פינית
סטפנוס אתנסיאדיס

**סטפנוס אתנסיאדיס** (נולד ב-24 בדצמבר 1988) המכונה גם **קלאוס** הוא כדורגלן עבר יווני ששיחק בעמדת החלוץ.

## קריירה
### קריירה מוקדמת
אתנסיאדיס התחיל את הקריירה שלו בקבוצת הנוער של פאוק סלוניקי. בגיל 10 הצטרף לקבוצת הילדים של טריאסטה, ממנה עבר לזו של הרטה ברלין בה קיבל את הכינוי "קלאוס", המופיע גם על שמו בחולצה, אך כעבור תקופה קצרה חזר ליוון.

### פאוק סלוניקי
בשנת  הצטרף לקבוצת המילואים של המועדון. בעונת  הבקיע 24 שערים במדי קבוצת המילואים והיה מלך שערי ליגת המילואים. בסיום עונה זו אף חתם בפאוק לשלוש שנים. ב-24 בפברואר 2007 אתנסיאדיס ערך את הופעת הבכורה שלו בקבוצה הבוגרת בהפסד 3-1 ללאריסה.

בשנת  אתנסיאדיס חתם לחמש שנים נוספות במועדון. ב-29 בנובמבר 2008 אתנסיאדיס הבקיע את שער הבכורה שלו בקבוצה הבוגרת בניצחון 1-2 נגד תראסיוולוס. בשנת  הושאל לפנסראיקוס על מנת לצבור דקות משחק. במדי פנסראיקוס הבקיע 5 שערים ב-22 משחקי ליגה ואף הבקיע בניצחון 1-3 נגד אולימפיאקוס במסגרת הגביע היווני.

ב-4 באוגוסט 2011 אתנסיאדיס הבקיע את שער הבכורה שלו בזירה האירופית בניצחון 0-3 נגד ואלרנגה במסגרת מוקדמות הליגה האירופית. ב-30 בנובמבר 2011 הבקיע את שער הניצחון של פאוק בניצחון 1-2 נגד טוטנהאם הוטספר בוייט הארט ליין במסגרת שלב הבתים של הליגה האירופית.

ב-24 בינואר 2013 הבקיע את השלושער הראשון שלו בקריירה בניצחון 0-6 נגד קליתאה. במהלך העונה גם הפך לקפטן השני של הקבוצה.

ב-12 בספטמבר 2014 אתנאסיאדיס האריך את חוזהו בקבוצה עד קיץ . ב-18 בספטמבר 2014 הבקיע שלושער בניצחון 1-6 נגד דינמו מינסק במסגרת שלב הבתים של הליגה האירופית.

ב-4 ביולי 2015 נפצע בבוהן הימנית ונעדר כשישה שבועות. את עונת  אתנסיאדיס סיים לראשונה בקריירה שלו עונה ללא שער ליגה.

### מכבי חיפה
את עונת  התחיל בפאוק, וב-23 באוגוסט 2017 חתם במכבי חיפה לשנתיים. ב-10 בספטמבר 2017 קלאוס ערך את הופעת הבכורה שלו בחיפה בהפסד 2-0 להפועל עכו. ב-21 באוקטובר 2017 כבש את שער הבכורה שלו במדי מכבי חיפה, בהפסד 1–2 מול בית"ר ירושלים.

ב-23 באוגוסט 2018 שוחרר  ממכבי חיפה.

### פאס יואנינה
ב-7 בספטמבר 2018 חתם בפאס יואנינה.

## נבחרת יוון
ב-8 ביוני 2011 ערך אתנסיאדיס את הופעת הבכורה שלו בנבחרת יוון בתיקו 1-1 נגד . בסך הכל הוא שיחק במדי הנבחרת 12 פעמים, אך לא כבש אף שער.

## תארים
; פאוק סלוניקי
*הגביע היווני: 

## קישורים חיצוניים

## הערות שוליים

קטגוריה:כדורגלנים יוונים
קטגוריה:חלוצי כדורגל יוונים
קטגוריה:כדורגלני פאוק סלוניקי
קטגוריה:כדורגלני פאנסראיקוס
קטגוריה:כדורגלני מכבי חיפה
קטגוריה:כדורגלני פאס יואנינה
קטגוריה:כדורגלנים זרים בישראל
קטגוריה:כדורגלני נבחרת יוון
קטגוריה:ספורטאים יוונים בישראל
קטגוריה:יוונים שנולדו ב-1988
פיגוע הדקירה בפינלנד (2017)

**[[פיגוע דקירה|פיגוע הדקירה]] בפינלנד** אירע בסביבות השעה ארבע אחר הצהריים של יום ה-18 באוגוסט 2017, בעיר הנמל טורקו שבדרום-מערב פינלנד. בפיגוע נרצחו שתי נשים פיניות, וכשמונה אנשים נוספים נפצעו. על פי החשד, המפגע היה מהגר מוסלמי בן 18 ממוצא מרוקאי. הפיגוע נחשב לפיגוע הראשון שהתרחש בפינלנד מאז סופה של מלחמת העולם השנייה.

ארגון המדינה האסלאמית קיבל על עצמו את האחריות על הפיגוע ועל פיגוע דקירה נוסף שאירע בסיביר באותו יום.

יום לפני כן, לקחה המדינה האסלאמית אחריות על הפיגועים בקטלוניה, בהם נרצחו 15 אנשים.

## קישורים חיצוניים

קטגוריה:פיגועי דקירה
קטגוריה:פינלנד: צבא וביטחון
קטגוריה:פעולות טרור ב-2017
קטגוריה:המדינה האסלאמית: פיגועים באירופה
קטגוריה:2017 באירופה
קטגוריה:טורקו
יחסי יוון–ליטא

**יחסי יוון–ליטא** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[ליטא|רפובליקת ליטא]]**. שתי המדינות הן ריבוניות וחברות מלאות בארגון לביטחון ולשיתוף פעולה באירופה, בנאט"ו ובאיחוד האירופי.

## היסטורית היחסים
יוון הכירה בעצמאותה של ליטא ב-23 במאי 1922, יחסים דיפלומטיים בין שתי המדינות כוננו לראשונה לאחר התפרקות ברית המועצות וסיום הכיבוש הסובייטי, ב-7 בינואר 1992. יוון לא הכירה מאז ומעולם בסיפוחה של ליטא לברית המועצות. ליטא מיוצגת ביוון באמצעות שגרירות שהיא מחזיקה באתונה והוקמה ב-1997, יחד עם קונסוליית כבוד שלה בעיר סלוניקי. יוון מחזיקה שגרירות בווילנה מאז 2 בינואר 2005.

## ביקורים מדרג גבוה

* בפברואר 1997, נשיא ליטא אלגירדס ברזאוסקאס ביקר ביוון
* ב-2 ביולי 2007, ביקרה שרת החוץ פטרס ואיקיצ'ונס ביוון
* בספטמבר 2008, ראש ממשלת ליטא גדימינאס קירקילאס ביקר באתונה

## הסכמים דו-צדדיים

* הסכם הגנה.
* הסכם שיתוף פעולה בתחומי התרבות, התיירות, הכלכלה, התעשייה והטכנולוגיה.
* הסכם בנושא תובלה ימית בין שתי המדינות.
* הסכם פטור מוויזות.
* הסכם על כניסת אנשים למדינה השנייה.
* הסכם הגנה על מידע מסווג של המדינה השנייה.

## קישורים חיצוניים

*Greek Ministry of Foreign Affairs about the relation with Lithuania
*Lithuanian Ministry of Foreign Affairs: list of bilateral treaties with Greece
*Lithuanian embassy in Athens

## הערות שוליים

קטגוריה:ערכים ללא קטגוריות פיזיות - יחסי חוץ
משרד דובר הבית הלבן

**משרד דובר הבית הלבן** (באנגלית: **White House Office of the Press Secretary**) אחראי על איסוף והפצת מידע לשלוש קבוצות עיקריות: הנשיא, הסגל הנשיאותי של הבית הלבן ואמצעי התקשורת. בראש המשרד עומד דובר הבית הלבן, והוא חלק ממשרד הבית הלבן, שהוא יחידת משנה של משרד הרשות המבצעת של נשיא ארצות הברית.

המשרד אחראי על מתן תמיכה ומידע לתקשורת הארצית והבינלאומית בנוגע לאמונותיו של הנשיא ולפעולותיו. הוא עובד לצדה של לשכת מנהל התקשורת בבית הלבן האחראית על עיצוב המסר והדרכתו בכפוף למדיניות הממשל.

## צוות מפתח
ממוזער|דוברת הבית הלבן קרוליין לוויט

צוות משרד דוברת הבית הלבן תחת ממשל טראמפ השני (נכון לינואר 2025):
* דוברת הבית הלבן: קרוליין לוויט
* עוזר מיוחד לנשיא וסגן דוברת הבית הלבן הראשי: הריסון פילדס
* סגנית דוברת הבית הלבן: אנה קלי
* סגן דוברת הבית הלבן: קוש דסאי

## גלריה

קובץ:Eputy Press Secretary Josh Earnest and Press Assistant Caroline Hughes working, 2011.jpg|סגן דובר הבית הלבן ג'וש ארנסט במשרד דוברות הבית הלבן, 2011
קובץ:P20220516HF-0018-1 (52196371118).jpg|קארין ז'אן-פייר מתכוננת לתדרוך העיתונאים הראשון שלה כדוברת הבית הלבן, מאי 2022
קובץ:P20230905AS-0156 (53234691871).jpg|קארין ז'אן-פייר במשרדי הדוברות מתכוננת לתדרוך העיתונאים, 2023
קובץ:P20221213CS-0011 (52651361365).jpg|הזמרת סינדי לאופר יחד עם קארין ז'אן-פייר במשרד דוברות הבית הלבן


## קישורים חיצוניים

* 

## הערות שוליים

דובר
קטגוריה:הבית הלבן בתקשורת
אליפות אירופה בכדורסל נשים 1981

**[[אליפות אירופה בכדורסל נשים]] [[1981]]**, הייתה האליפות האזורית ה-18 שאורגנה על ידי פיב"א אירופה. בהתאם להחלטת פיב"א אירופה לעבור לארגון האליפות בשנה אי-זוגית, האליפות נערכה שנה לאחר האליפות הקודמת. האליפות נערכה באיטליה בין ה-13 בספטמבר ל-20 בספטמבר 1981.

המשחקים נערכו באנקונה, סניגליה. באנקונה הם נערכו באולם PalaRossini שמכיל 6,500 צופים. באולם זה נערכו משחקים בשלב הסופי של האליפות.

ברית המועצות ניצחה באליפות בפעם ה-16 בתולדותיה ובפעם ה-12 ברציפות.

## מתכונת האליפות
בתחרות השתתפו 12 נבחרות. נבחרות שסיימו את האליפות הקודמת במקומות גבוהים ונבחרת  המארחת העפילו לאליפות. יתר הנבחרת , , , ,  ו העפילו דרך המוקדמות. 

הנבחרות חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף.

## משחקי הגמר

משחק הגמר

משחק על המקום השלישי

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בנוישדט בהשתתפות 4 קבוצות. בעקבות הפסדים לצ'כוסלובקיה וגרמניה המערבית הנבחרת לא העפילה.

## קישורים חיצוניים
* יורובאסקט 1981 באתר פיב"א אירופה
* אליפות אירופה 1981 באתר פיב"א
* סיכום מאתר todor66
* תחרות העפלה

## הערות שוליים

1981
קטגוריה:איטליה: תחרויות כדורסל נשים
קטגוריה:תחרויות כדורסל ב-1981
אליפות אירופה בכדורסל נשים 1983

**[[אליפות אירופה בכדורסל נשים]] [[1983]]**, הייתה האליפות האזורית ה-19 שאורגנה על ידי פיב"א אירופה. האליפות נערכה בהונגריה בין ה-11 בספטמבר ל-18 בספטמבר 1983. המשחקים נערכו במישקולץ, זאלאגרסג, בודפשט. משחקי הגמר נערכו בבודפשט באולם Budapest Sportcsarnok שמכיל 12,000 צופים.

ברית המועצות ניצחה באליפות בפעם ה-17 בתולדותיה ובפעם ה-13 ברציפות. במהלך האליפות נבחרת ברית המועצות השיגה את הניצחון ה-100 ברציפות שלה באליפויות אירופה.

## מתכונת האליפות
בתחרות השתתפו 12 נבחרות. נבחרות שסיימו את האליפות הקודמת במקומות 1-3 ונבחרת  המארחת העפילו לאליפות. יתר הנבחרת , , , , , ,  ו העפילו דרך המוקדמות. 

הנבחרות חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף.

## משחקי הגמר

משחק הגמר

משחק על המקום השלישי

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו בהשתתפות 4 קבוצות. הנבחרת לא העפילה.

## קישורים חיצוניים
* יורובאסקט 1983 באתר פיב"א אירופה
* אליפות אירופה 1983 באתר פיב"א
* סיכום מאתר todor66
* תחרות העפלה

## הערות שוליים

1983
קטגוריה:תחרויות כדורסל ב-1983
קטגוריה:תחרויות ספורט בהונגריה
מחלף המעפילים

**מחלף המעפילים** (ידוע גם בשמם "מחלף הרצליה צפון") הוא מחלף המקשר את נתיבי איילון (כביש 20) לרחוב המעפילים בכפר שמריהו שבמחלף משתנה שמו לרחוב מנחם בגין.

## מבנה ומיקום
מחלף המעפילים הוא מחלף יהלום, שמפגשי הרמפות הכניסה והיציאה שלו לתוך נתיבי איילון הם צמתים מרומזרים.

כביש 531 נמצא צפונית למחלף בערך קילומטר אחד. צפונית-מערבית למחלף נמצא היישוב כפר שמריהו, ודרומית-מערבית למחלף נמצאת הרצליה פיתוח. מזרחית למחלף נמצא מרכז העיר הרצליה.

## היסטוריה
המחלף נבנה בכמה שלבים במשך כ-15 שנים. תחילה נסלל המשך נתיבי איילון צפון, ממחלף שבעת הכוכבים עד לחיבור עם רחוב הבריגדה בהרצליה (בהמשך שונה שם הרחוב בקטע זה לרחוב מנחם בגין). המכרז לסלילת קטע זה פורסם בסוף 1999. אך העבודות להשלמת קטע זו התעכבו מאחר שבמקביל נבנתה תחנת רכבת חדשה בהרצליה, במקום התחנה הישנה שהייתה בתוואי המיועד לנתיבי איילון צפון. בנוסף שונה התכנון המקורי לדרישת עיריית הרצליה כך שכביש יהיה משוקע (כולל הקטע המערבי של כביש 531 המתחבר אליו), כך שיקטין באופן משמעותי הההפרעה לתושבים מבחינת רעש וזיהום אוויר. שיקוע האיילון הביא לכך שרחוב המעפילים נשאר במפלס המקורי שלו מעל נתיבי איילון שנסללו בשיקוע. קטע זה נפתח לבסוף לתנועה ב-4 בינואר 2005 כצומת פשוט המאפשר תנועה לכיוון הרצליה בלבד. המשך סלילת נתיבי איילון באופן מלא ממחלף שבעת הכוכבים למחלף המעפילים, הצריך גם את הסתת תוואי מסילת החוף באזור.

במקביל לסלילת הקטע הראשון במחלף נערכו דיונים על סלילת כביש הרוחב כביש 531, והמשך נתיבי איילון צפונה עד חדרה. בעיה נוספת שעיכבה את המשך פיתח רשת הכבישים באזור היה הצורך בהפקעת אלפי דונמים חקלאיים. לבסוף, ביולי 2012, זכתה חברת אשטרום במכרז לסלילת המשך נתיבי אילון והקטע המערבי של כביש 531, שכלל גם את הקמת מחלף המעפילים.

בפברואר 2012, נסגרו נתיבי איילון צפון בקטע המוביל למחלף, עקב מים שחלחלו לכביש משדות סמוכים וגרמו למהמורות בכביש שדרשו את שיקומו.

בינואר 2014, נסגר קטע הכביש המקשר את נתיבי אילון צפון לרחוב מנחם בגין, לטובת הקמת המחלף, שינוי תוואי הכביש, העברת נתיבי אילון מתחת לרחוב המעפילים וקישור עם כביש 531. ב-29 בדצמבר 2016 נחנך הקטע הראשון, בכיוון צפון בלבד, המאפשר חיבור לכביש 531 בכיוון מזרח. ב-7 באוגוסט 2018 נפתח לתנועה הקטע בכיוון דרום.

## הערות שוליים

קטגוריה:הרצליה: תחבורה
המעפילים
המעפילים
קטגוריה:כפר שמריהו: תחבורה
גוד אחית

**גוד אחית** (קיצור של **גוד אחית מחיצתא**; בעברית: **משוך והורד את המחיצה**) הוא הלכה למשה מסיני הנוגעת לדיני מחיצות, ומשמעות ההלכה היא שישנם מקרים בהם ישנה רק חלק קטן מהמחיצה הנצרכת, כגון קורה תלויה או קצה גג, ואנו רואים כאילו הם נמשכים עד לקרקע ומשלימים תחתיהם מחיצה, ועל ידי זה נחשב כמוקף מחיצה, כגון בהלכות עירובין ושבת. 

## אטימולוגיה
לדעת רוב הפרשנים המילה גוד משמעותה משוך בארמית. ברבינו חנננאל מביא פירוש נוסף לפיו המילה גוד היא מלשון 'חתוך': .

ביאור המילה אחית, פירושה 'להוריד'. המושג ההופכי בתלמוד הוא 'גוד אסיק' - שמשמעותו 'משוך ועלה'.

## הגדרת הדין ומקורו
דין גוד אחית נאמר במחיצה שהיא גבוהה מהקרקע, ועל ידי דין גוד אחית אנו מושכים את המחיצה מלמעלה למטה עד הקרקע. מקור הדין נאמר במסכת שבת לעניין עמוד שנמצא ברשות הרבים והוא גבוה עשרה טפחים, ובראשו ישנו שטו של ארבעה טפחים על ארבעה טפחים, אבל העמוד מתקצר והולך למטה, וממילא אין בתחתיתו ארבעה על ארבעה, בכל זאת דינו כרשות היחיד לעניין שבת, כאילו היה גם למטה בעיקרו ארבעה על ארבעה  מדין גוד אחית מחיצה שאנו רואים כאילו העמוד נמשך מכל צד עד הקרקע, וכאילו העמוד כולו בגודל שווה.

לדעת רבי יוסי במשנה מועיל דין גוד אחית להכשיר סוכה שדפנותיה מסתיימים מעל הקרקע אפילו יותר מג' טפחים (ואין בהם דין לבוד), טעם ההכשר הוא מדין 'גוד אחית'':בתלמוד נאמר בטעם חכמים הפסולים מחיצה תלויה, מפני "שהגדיין בוקעין בה". לדעת רש"י כיוון שהגדיים בוקעין בה אי אפשר לומר גוד אחית. לדעת המאירי בקיעת הגדיים מבטלת את המחיצה, כאילו היא אינה.

לדעת התלמוד אף רבי יוסי לא הכשיר מחיצה תלויה אלא לעניין הלכות סוכה, שהיא מצווה עשה ולא לעניין הלכות שבת שהם חיוב סקילה.

## דינים מקבילים
בתלמוד מובאים דינים נוספים הפועלים על פי העיקרון של 'גוד אחית': 

### פי תקרה יורד וסותם

דין דומה הוא הכלל פי תקרה יורד וסותם, והוא עוסק בבית מקורה שנפלו כתליו החיצונים והתקרה עומדת, רואים כאילו מחיצות יורדות מהגג והבית נחשב לרשות היחיד, אף שכתליו פרוצים ברוחב גדול, היות שרואים כאילו הפרצה היא פתח.

דוגמה נוספת היא בית שהתמוטטה חצי מתקרתו, שרואים את התקרה כאילו היא יורדת עד למטה ומבדילה בין החלקים, כך שניתן לזרוע בשני החלקים שני מיני צמחים שיש להרחיק ביניהם בגלל שהם כלאים זה בזה.

במקרה של תקרה, שאין לה מחיצות כלל, ואנו דנים את 'פי התיקרה' (=חודה של התקרה) כאילו היא תחילתה של מחיצה שאותה אנו מושכים למטה. דין זה שונה בפרטיו מגוד אחית, ראשית הוא נאמר בתנאי שנפרצו כתלים שאינם אחד כנגד השני,  וכן שיש צורך שהתקרה תהיה בשטח של לפחות ד' על ד' טפחים וכן בתנאי שהתקרה שטוחה ולא משופעת . כמו כן אם הבית נפרץ באחת מזויותיו ולא בכתליו - אין אומרים 'פי תקרה יורד וסותם', שאין פתח בקרן זווית.

לדעת רבים מהראשונים, דין זה של פי תקרה הוא תולדה של הכלל 'גוד אחית'.

### חביט רמי

דין נוסף המקביל לכלל של גוד אחית הוא ההלכה 'חבוט רמי' (=הכה והשלך) שנאמר במקרה של קורה העומדת למעלה, שעל פי כלל זה אנו רואים כאילו הקורה נתונה למטה. מכוח כלל זה אנו מכשירים סוכה שהחלק מהסכך עומד רחוק יותר משלושה טפחים מחלקו האחר.

דין זה נאמר בתלמוד לגבי באר מים שנמצאת בין שתי חצרות שלא עירבו ביניהם עירוב חצירות, שניתן לשאוב ממנה מים על ידי הצבת קורה מעל הבאר, מאחר שרואים כאילו היא מחלקת את הבאר בין שתי החצרות וכל חצר שואבת מים מהצד שלה.

## הערות שוליים

קטגוריה:הלכות עירובין
קטגוריה:הלכות מחיצה
אליפות אירופה בכדורסל נשים 1985

**[[אליפות אירופה בכדורסל נשים]] [[1985]]**, הייתה האליפות האזורית ה-20 שאורגנה על ידי פיב"א אירופה. האליפות נערכה באיטליה בין ה-8 בספטמבר ל-15 בספטמבר 1985. המשחקים נערכו בויצ'נצה, טרוויזו. בטטרוויזו משחקים נערכו באולם Palaverde שממוקם בעיירה סמוכה פאלוברדה ומתאים ל-5,344 צופים.

ברית המועצות ניצחה באליפות בפעם ה-18 בתולדותיה ובפעם ה-14 ברציפות.  

יסמינה פרזיץ' מיוגוסלביה זכתה בתואר "מלכת הסלים" בפעם השנייה ברציפות.

זו הייתה האליפות האחרונה בהשתתפו אוליאנה סמיונובה מברית המועצות שזכתה ב-10 מדליות זהב באליפות אירופה.
## מתכונת האליפות
בתחרות השתתפו 12 נבחרות. נבחרות שסיימו את האליפות הקודמת במקומות 1-3 ונבחרת  המארחת העפילו לאליפות. יתר הנבחרת , , , , , ,  ו העפילו דרך המוקדמות. 

הנבחרות חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף.

## משחקי הגמר

משחק הגמר

משחק על המקום השלישי

## הדירוג הסופי

## קישורים חיצוניים
* יורובאסקט 1985 באתר פיב"א אירופה
* אליפות אירופה 1985 באתר פיב"א
* סיכום מאתר todor66
* תחרות העפלה

## הערות שוליים

1985
קטגוריה:איטליה: תחרויות כדורסל נשים
קטגוריה:תחרויות כדורסל ב-1985
פוג'יטסו

**Fujitsu** (יפנית: 富士通株式会社 Fujitsū Kabushikigaisha, פוג'יטסו) היא חברה טכנולוגיה יפנית רב-לאומית.
פוג'יטסו מייצרת מגוון רחב של מוצרים בתחומי המחשוב האישי, מחשוב לחברות ועסקים, מיינפריים, שרתים, אחסון נתונים, טלקומוניקציה, מיקרואלקטרוניקה, ואף מיזוג אוויר. החברה מעסיקה כ-155 אלף עובדים ברחבי העולם, ומוצריה נמכרים בלמעלה מ-100 מדינות. היא מהווה את החברה החמישית בגודלה בעולם בתחום שירותי ה-IT, ומחזיקה בכ-78,000 פטנטים שונים.

פוג'יטסו נסחרת בבורסה לניירות ערך בטוקיו ונכללת במדדים Nikkei 225 ו-TOPIX.

## היסטוריה
פוג'יטסו נוסדה ב-20 ביוני 1935. בשנת 1954 ייצרה פוג'יטסו את המחשב הראשון ביפן.

בשנת 1990 רכשה פוג'יטסו את חברת *International Computers Limited* הבריטית בכ-1.29 מיליארד דולר, אשר הפכה בשנת 2002 לחטיבת שירותי ה-IT של החברה. בשנת 1992 הציגה פוג'יטסו את צג פלזמה צבעוני בגודל 21 אינץ' שהיה הראשון מסוגו בעולם. בשנת 1993 חברה פוג'יטסו ל-AMD ו-Spansion במטרה לייצר זיכרון הבזק. ביוני 1999 מיזגו סימנס ופוג'יטסו את חטיבות המחשוב שלהם באירופה לכדי *Fujitsu Siemens Computers*, אשר הפך ליצרנית המחשבים החמישית בגודלה בעולם.

בשנת 2009 מכרה פוג'יטסו את חטיבת הדיסקים הקשיחים שלה לטושיבה, קנתה מסימנס את חלקה ב-*Fujitsu Siemens Computers* בעלות של כ-450 מיליון אירו, ושינתה את שמה ל-*Fujitsu Technology Solutions*.

## קישורים חיצוניים

* 

* 
* אתר חברת Fujitsu ישראל

## הערות שוליים

קטגוריה:חברות אלקטרוניקה יפניות
קטגוריה:יצרני טלפונים חכמים
קטגוריה:יצרני דיסקים קשיחים
קטגוריה:יצרני חומרה
קטגוריה:חברות הנסחרות בבורסה לניירות ערך בטוקיו
קטגוריה:מותגים יפניים
קטגוריה:חברות תוכנה יפניות
קמברילס

**קמברילס** (בקטלאנית: **Cambrils**) היא עיר במחוז טרגונה בקהילה האוטונומית של קטלוניה בספרד. העיר שוכנת על חוף הים התיכון בחלקה המזרחי של ספרד והיא חלק מהמטרופולין של העיר טרגונה. בעיר מתגוררים 33,273 תושבים (נכון ל-2016).

## היסטוריה
בתקופת האימפריה הרומית היה במקום יישוב בשם לה לוסה (La Llosa), שהיה נקודה חשובה בדרך ויה אוגוסטה שקישרה בין אזור דרום צרפת המודרנית לדרום חצי האי האיברי. היישוב התקיים ככל הנראה בגלגולים שונים עד הכיבוש המוסלמי של ספרד במאה ה-8.

במאה ה-12, לאחר שהאזור נכבש במהלך הרקונקיסטה, היישוב הוקם מחדש בפקודתו של רמון ברנגר הרביעי, רוזן ברצלונה. ב-1229 כוחותיו חיימה הראשון, מלך אראגון, יצאו מנמל קמברילס כדי לכבוש את מיורקה מידי המוסלמים. ב-1359 העיר הוקפה חומה.

בדצמבר 1640, במהלך מרד קטלוניה, התרחש במקום קרב קמברילס . כוחות הכתר הספרדי בפיקודו של המרקיז פדרו פחרדו דה סונייגה אי רקסנס  צרו על העיר במשך מספר ימים ולאחר כניעתה טבחו במגנים הקטלונים ששרדו, במהלך שקיבל ביקורת אפילו בשלטון הספרדי.

ב-1811, במהלך מלחמת חצי האי, העיר נכבשה על ידי צרפת, אך הבריטים, בעלי בריתם של הספרדים, כבשו אותה מחדש כעבור שנתיים. ב-1874, במהלך המלחמה הקרליסטית השלישית, הקרליסטים בזזו את קמברילס וגרמו לשריפה שהחריבה את המוסדות השלטוניים.

העיר התפתחה משמעותית במהלך המאה ה-20. החל משנות ה-60 של המאה ה-20 כלכלתה החלה להתבסס על תיירות והיא אחד המוקדים של האזור התיירותי קוסטה דאורדה.

ב-18 באוגוסט 2017 אירע פיגוע דריסה בעיירה שבמהלכו חמישה מחבלים במכונית מדגם אאודי A3 דרסו ופצעו שישה אזרחים ושוטר. פצועה אחת מתה מפצעיה. המכונית הדורסת התהפכה, והמשטרה הרגה ביריות את חמשת המחבלים (שלבשו חגורות נפץ דמה).

## קישורים חיצוניים

* 

קטגוריה:קטלוניה: ערים
עמרי קרונלנד

**עמרי קרונלנד** (נולד ב-14 בנובמבר 1991) הוא עיתונאי ואיש טלוויזיה ישראלי.

## ביוגרפיה
קרונלנד נולד בישראל לאם מורה ואב כלכלן. הוא גדל ברמת גן ולמד בתיכון בליך. החל את דרכו העיתונאית בנעוריו כאשר הגיש את מהדורת החדשות "שקוף" בטלוויזיה החינוכית לצדו של גיל קופטש.

קרונלנד שירת בחטיבת דובר צה"ל בשנים 2010–2014 ומילא מספר תפקידים כחייל וקצין, בהם סגן ראש מדור עיתונות משודרת וראש מדור הכשרות תקשורתיות, תפקיד שבמסגרתו היה אמון על בניית ההכשרות התקשורתיות למפקדי צה"ל הבכירים.

לאחר סיום שירותו הצבאי שימש כדובר בהתנדבות של מיזם "עולמים" - מיזם הנצחה וירטואלי בעבור משפחות חללים שידם אינה משגת.

בשנת 2014 הצטרף קרונלנד לחברת החדשות של ערוץ 2 כתחקירן בתוכנית אולפן שישי.

בין כתבותיו הבולטות נמנות כתבתו על אודות כוח צביקה במלחמת יום הכיפורים אשר ספגה ביקורת כאשר טענה כי ״הפריכה את המיתוס אודות כוח צביקה״, אך הוגדרה כ״עבודה רשלנית״ על ידי מפרסם הסיפור המקורי והופרכה על ידי היסטוריונים צבאיים, לאחר שהתמקדה בטענה כי הכוח השמיד 60 טנקים (דבר שהכוח עצמו לא טען מעולם); ריאיון עם עמוס לוינברג, "הקב"ר המזמר"; ריאיון עם מרגל האטום מרדכי ואנונו; וחשיפת האפליה נגד הומוסקסואלים בקבורה על ידי חברה קדישא. ריאיון של קרונלנד עם נעמה בוכריס בעת שהאשמות בעבירות מין היו תלויות כנגד בן זוגה אופק בוכריס, הפך מושא לביקורת ציבורית בגלל אופיו האוהד ואי השמעת קולן של המתלוננות.

במאי 2017 שודרה כתבתו של קרונלנד על מסיבות רווקים של ישראלים בעיר בוקרשט, בירת רומניה. הכתבה ספגה ביקורות נוקבות על כך שהציגה ניצול מיני של נשים במבט לא ביקורתי. בנוסף התגלה כי קרונלנד ביים את האירועים המוצגים בכתבה. בעקבות חשיפת המקרה, הושעה קרונלנד מתפקידו לשלושה חודשים.

באוקטובר 2017 יצא לאור בהוצאת גוונים ספרו הראשון של קרונלנד, "המקום שבו השמש מתחיל".

קרונלנד למד בתוכנית המצטיינים של בית הספר רדזינר למשפטים במרכז הבינתחומי הרצליה.

כיום מתגורר בתל אביב יחד עם בן זוגו נדב.

## קישורים חיצוניים

## הערות שוליים

קטגוריה:אנשי טלוויזיה ישראלים
קטגוריה:עיתונאים ישראלים
קטגוריה:סגל חברת החדשות
קטגוריה:חיילי דובר צה"ל
קטגוריה:בוגרי תיכון בליך
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1991
מספר קטלוג לוויינים

מספר **זיהוי קטלוג לוויינים** (באנגלית **Satellite Catalog Number** ידוע גם בשם **NORAD Catalog Number**, מספר קטלוג נוראד, זיהוי **USSPACECOM**) הוא מספר של 5 ספרות, הניתן על ידי פיקוד החלל בצבא ארצות הברית.

מספר זה ניתן לכל הגופים המשוגרים למסלול סביב כדור הארץ, לפי סדר שיגורם. המספר ניתן לכל מה שנשאר במסלול: לוויינים, חלקי משגרים, חלקי לוויינים שהתפוצצו ועוד.

## היסטוריה
ממוזער|350px|גופים בחלל הנמצאים במעקב בין השנים 1957 - 2017

הקטלוג הראשוני היה מתוחזק על ידי פיקוד הגנת האוויר והחלל של צפון אמריקה (נוראד). המספר הראשון הוענק לשלב הסופי של המשגר (SL-1 R/B) שהביא את הלוויין ספוטניק 1 (ונשאר במסלול סביב כדור הארץ במשך חודשיים). ספוטניק עצמו קיבל את המספר 2.

שני אירועים אשר הוסיפו פריטים רבים לקטלוג היו התנגשות הלוויינים אירידיום 33 וקוסמוס 2251, אשר יצרה 1,668 חלקיקים שהיו במעקב, מתוכם 1,141 נשארו במסלול נכון לאפריל 2016, והשמדת הלוויין הסיני פנגיון 1C, אשר יצרה 3,428 חלקיקים במעקב, מתוכם 2,880 נשארו עדיין במסלול נכון לאפריל 2016.

נכון ל-2017, הגוף האחראי על קטלוג ומעקב כל הלוויינים, המשגרים ופסולת חלל הוא פיקוד החלל של חיל האוויר של ארצות הברית USSPACECOM (United States Space Command).

קטלוג הלוויינים מכיל שברי לוויינים ומשגרים שניתן לעקוב אחריהם ולחזות את מסלולם. גודל האובייקט המינימלי בקטלוג הוא באורך של 10 סנטימטרים (כתלות ביכולות הטכנולוגיות לאיתור אובייקטים בחלל החיצון).
נכון ל-2019, יש למעלה מ-44,336 גופים אשר עוקבים אחריהם, כולל למעלה מ-8,558 לוויינים אשר שוגרו לחלל מאז 1957.

החל מקיץ שנת 2020, הקטלוג צפוי לעבור ל-9 ספרות, בעקבות כניסת מערכת מבצעית מהדור השני בשם (Space Fence), בתפעול ובאחריות גף בקרת החלל ה-18  של חיל האוויר של ארצות הברית.

## ראו גם
* מספר זיהוי בינלאומי NSSDC

## קישורים חיצוניים
* NSSDC שאילתא בקטלוג הלוויינים, באתר NSSDC
* חיפוש בקטלוג הלוויינים, באתר CELESTRAK
* הקטלוג המלא, באתר CELESTRAK
* החלטת האו"ם (של COPUS) United Nations Committee on the Peaceful Uses of Outer Space אודות רישום כל הלוויינים והגופים הנמצאים במסלול סביב כדור הארץ, באתר של ג'ונתן מ'קדוגל
* הקטלוג באתר Space-Track.org

## הערות שוליים

קטגוריה:לוויינים
קטגוריה:מאגרי מידע
קטגוריה:קודי זיהוי
אברהם ברוך

[250px|ממוזער|אברהם ברוך בשיעור מתמטיקה ב[גימנסיה הרצליה, 1915. בשולחן השני מימין התלמידים נחום גוטמן ורחל ויסבורד (נדיבי)]]
[250px|ממוזער|אברהם ברוך בשיעור מתמטיקה בגימנסיה הרצליה, עם תלמידי מחזור י"ג, תרפ"ה [1925]]
**אברהם ברוך** (**רוזנשטיין**) (31 בדצמבר 1881, י' בטבת תרמ"ב, נובידבור, פלך ורשה, פולין הרוסית – 31 בדצמבר 1950, כ"ב בטבת ה'תשי"א, תל אביב) היה מורה ומטאורולוג ביישוב, מורה בגימנסיה העברית הרצליה, מנהל התחנה המטאורולוגית של עיריית תל אביב, מחבר ספרי לימוד במתמטיקה ובפיזיקה.

## ביוגרפיה
אברהם ברוך רוזנשטיין (לימים השמיט את שם משפחתו היידי והפך את שמו הפרטי השני, העברי, לשם משפחתו) נולד בדצמבר 1881 בעיירה נובידבור שבפלך ורשה, פולין הרוסית, לאביו ר' אליעזר יצחק רוזנשטיין.
את הדוקטורט שלו קיבל מאוניברסיטת וינה. הוא היה ציר לקונגרס הציוני השמיני מטעם העיר ורשה.בראשית שנת תרס"ט (1908) עלה לארץ ישראל, והיה מן המורים הראשונים בגימנסיה העברית הרצליה. בשנת 1912 היה ממייסדי הסתדרות מורי בתי הספר התיכוניים בארץ ישראל. בשנת 1918–1919, בהיעדרם של בן-ציון מוסינזון וחיים בוגר, שימש מנהל הגימנסיה.

לאחר מלחמת העולם הראשונה היה חבר ועד החברה לחקירת ארץ-ישראל ועתיקותיה.

בשנת 1919 קרא לייסוד שירות מטאורולוגי בארץ ישראל. במשך שנים, למן שנות ה-20 המוקדמות, ניהל תחנת מזג אוויר בביתו ופרסם סקירות מזג אוויר בעיתונות. ביוני 1944 הוחלט על צירופו כחבר מסדר האימפריה הבריטית (MBE) על שום סיועו בהקמת השירות המטאורולוגי של ממשלת המנדט; האות הוענק לו בפברואר 1946.

הוציא לאור עם אחרים ספרי לימוד בעברית במתמטיקה ובפיזיקה. במסגרת זו טבע מונחים עבריים למושגים רבים בתחום, והיה חבר בוועדה "למנחי-המתמטיקה הפשוטה שליד ועד הלשון". תרגם ספרי מדע מאנגלית לעברית.

היה חבר מועצת עיריית תל אביב מטעם רשימת המרכז המאוחד של מאיר דיזנגוף.

נפטר ב-31 בדצמבר 1950 ונקבר באותו יום עברי אך לא באותו יום לועזי בבית הקברות נחלת יצחק.

## פרסומיו

## לקריאה נוספת
* 'ברוך, אברהם (רוזנשטין, אברהם ברוך)', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 106. 

## קישורים חיצוניים
* 
* 
* 

## הערות שוליים

קטגוריה:אנשי חינוך שוחרי השפה העברית ביישוב
קטגוריה:מורים למתמטיקה בישראל
קטגוריה:מחברי ספרי לימוד ישראלים
קטגוריה:סגל גימנסיה הרצליה
קטגוריה:אנשי העלייה השנייה
קטגוריה:מטאורולוגים ישראלים
קטגוריה:חברים במסדר האימפריה הבריטית
קטגוריה:אישים שהשתתפו בוועידות הקונגרס הציוני העולמי
קטגוריה:חברי מועצת העיר תל אביב-יפו
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1881
קטגוריה:ישראלים שנפטרו ב-1950
אליפות אירופה בכדורסל נשים 1987

**[[אליפות אירופה בכדורסל נשים]] [[1987]]**, הייתה האליפות האזורית ה-21 שאורגנה על ידי פיב"א אירופה. האליפות נערכה בספרד בין ה-4 בספטמבר ל-11 בספטמבר 1987. המשחקים נערכו בחרס דה לה פרונטרה, אל פוארטו זה סנטה מריה וקדיס. בקדיס נערכו משחקי הגמר.

ברית המועצות ניצחה באליפות בפעם ה-19 בתולדותיה ובפעם ה-15 ברציפות.  

## מתכונת האליפות
בתחרות השתתפו 12 נבחרות. האלופה של תחרות הקודמת  ונבחרת  המארחת העפילו לאליפות. יתר הנבחרת העפילו דרך המוקדמות. 

הנבחרות חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף.

נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו בורשאץ בהשתתפות 4 קבוצות. בעקבות הפסדים ליוגוסלביה וצרפת וניצחון על אירלנד הנבחרת לא העפילה.

## משחקי הגמר

משחק הגמר

משחק על המקום השלישי

## הדירוג הסופי

## קישורים חיצוניים
* יורובאסקט 1987 באתר פיב"א אירופה
* אליפות אירופה 1987 באתר פיב"א
* סיכום מאתר todor66
* תחרות העפלה

## הערות שוליים

1987
קטגוריה:תחרויות כדורסל ב-1987
קטגוריה:תחרויות כדורסל בספרד
קטגוריה:ספרד: ספורט נשים
משה לאופר מנגן חב"ד

**משה לאופר מנגן חב"ד** הוא פרויקט שמפעיל לוי'ק טובול והמלחין משה לאופר שמטרתו להנגיש את ניגוני חב"ד לציבור הרחב בעטיפה מוזיקלית עדכנית. במסגרת הפרויקט יצאו עד כה חמישה אלבומים.

באלבומים שרים אמנים ידועים כגון מנדי ג'רופי, מנחם לוי, יוני שלמה, שמחה פרידמן, צודיק גרינוולד ועוד, לצד מקהלתו של אלי לאופר, מקהלת שירה הפופולרית ומקהלת ילדים מורחבת. משתתפים בזה יותר מ-40 כלים ועל המיקסים מנצח אלי לישינסקי סאונדמן מוכר מניו-יורק. השירים מעובדים על ידי משה לאופר ומופקים על ידי לוי'ק טובול.

שלושת האלבומים הראשונים בסדרה נמכרו בעשרות אלפי עותקים, כמה ניגונים מתוכם הפכו ללהיטי חתונות. מופץ בארצות הברית על ידי "שמח מיוזיק" ובישראל על ידי חברת גרינטק. זהו אחד האלבומים הראשונים של נגוני חב"ד שעלו לרשת, וזמינים להורדה בפלטפורמה הבינלאומית iTunes של חברת אפל.

## משה לאופר מנגן חב"ד

## משה לאופר מנגן חב"ד - 2

## משה לאופר מנגן חב"ד - 3

## משה לאופר מנגן חב"ד - 4

## משה לאופר מנגן חב"ד - 5

## קישורים חיצוניים
* וחסידיך ירננו ראיון בעיתון כפר חב"ד, באתר שלאגר
* משה לאופר חושף: אלבום ניגוני חב"ד שלישי בדרך באתר שטורעם
* משה לאופר על הדיסק החדש, רגש ובחורים ליטאיים אתר שטורעם תשע"ה
*אלבום משה לאופר מנגן חב"ד 1 לשמיעה באתר יוטיוב
*תקציר אלבום משה לאופר מנגן חב"ד 2 באתר יוטיוב
*אלבום משה לאופר מנגן חב"ד 3 לשמיעה באתר יוטיוב
*אלבום משה לאופר מנגן חב"ד 4 לשמיעה באתר יוטיוב
*אלבום משה לאופר מנגן חב"ד 5 לשמיעה

## הערות שוליים

קטגוריה:אלבומים חסידיים
קטגוריה:אלבומי ניגוני חב"ד
יחסי מקסיקו–צ'ילה

**יחסי מקסיקו–צ'ילה** הם היחסים הדו-צדדיים בין '''המדינות המקסיקניות המאוחדות''' לבין '''הרפובליקה של צ'ילה'''. למקסיקו שגרירות וקונסוליה בסנטיאגו ואילו לצ'ילה שגרירות במקסיקו סיטי.

## היסטוריה
ההיסטוריה המשותפת של צ'ילה ומקסיקו מתחילה בתקופה בה הן היו מושבות של ספרד. היחסים הדיפלומטיים בין המדינות הוקמו בשנות ה-20 של המאה ה-19, זמן קצר לאחר שקיבלו עצמאות מספרד. באותה תקופה גם כל אחת מהמדינות הקימה שגרירות בבירות של המדינה השנייה.

בשנת 1914 השתייכה צ'ילה לקבוצה אזורית בשם מדינות ABC (שכללה את ארגנטינה, ברזיל וצ'ילה). שלוש המדינות הללו היו העשירות והמשפיעות ביותר בדרום אמריקה באותה עת. באותה שנה התערבו מדינות ה-ABC בסכסוך הדיפלומטי בין ארצות הברית ומקסיקו, שהיה על סף מלחמה, על רקע פרשת טמפיקו וכיבוש וראקרוס בידי כוחות ארצות הברית. נציגי המדינות נפגשו עם נציגי ארצות ומקסיקו בעיירה ניאגרה פולס, בגבול בין קנדה לארצות הברית, במטרה להפחית את המתיחות ולמנוע מלחמה, שבסופו של דבר אכן לא פרצה.

ב-11 בנובמבר 1974 ניתק נשיא מקסיקו, לואיס אצ'ווריה אלברס, את היחסים הדיפלומטיים עם מקסיקו, שנה לאחר הדחתו הבלתי חוקית של נשיא צ'ילה הנבחר סלוודור איינדה, על ידי הגנרל אוגוסטו פינושה. במשך חמש עשרה השנים שלאחר מכן, מקסיקו תקבל אלפי פליטים צ'יליאנים שנמלטו מממשלת פינושה.

שתי המדינות חידשו את היחסים דיפלומטיים ביניהן ב-23 במרץ 1990. מאז חידוש היחסים הדיפלומטיים, שתי המדינות מתקרבות זו לזו בנושא המסחר הדו-צדדי ביניהן.

## סחר
עם השנים הסחר בין שתי המדינות הולך ומתרחב. שתי המדינות חתמו על הסכם סחר חופשי בשנת 1999. מאז תחילת יישום ההסכם, הסחר בין שתי המדינות הגיע להיקף של כ-3.5 מיליארד דולר ב-2014, כאשר 99.7% מהסחר בין שתי המדינות הוא ללא מכס. הייצוא העיקרי של צ'ילה למקסיקו כולל: עץ, דיקט, סלמון, אפרסקים, גבינות, יין ונחושת, ואילו עיקר הייצוא של מקסיקו לצ'ילה כולל: כלי רכב וחלפים, טרקטורים, אלקטרוניקה, מכונות ובירה.

## ביקורים רשמיים לאורך השנים
### ביקורים רשמיים מצ'ילה למקסיקו
* הנשיא סלוודור איינדה (1972).
* הנשיא פטריסיו איילווין (1990, 1992).
* הנשיא אדוארדו פריי רואיס-טאגלה (1991, 1995).
* הנשיא ריקארדו לאגוס (2002, ינואר וספטמבר 2004 ו-2005).
* הנשיאה מישל בצ'לט (2007, 2009, 2010, 2014, 2015).
* הנשיא סבסטיאן פיניירה (יולי ודצמבר 2011, 2012).

### ביקורים רשמיים ממקסיקו לצ'ילה
* הנשיא אדולפו לופס מטאוס (1960).
* הנשיא לואיס אצ'ווריה (1972).
* הנשיא קרלוס סלינס (1990, 1991, 1993).
* הנשיא ארנסטו סדייו (1996, מרץ ואפריל 1998).
* הנשיא ויסנטה פוקס (2001, 2004, 2006).
* הנשיא פליפה קלדרון (2008, 2012).
* נשיא אנריקה פניה נייטו (2013, 2016).

## חברות בארגונים בינלאומיים
שתי המדינות חברות בכמה ארגונים בינלאומיים, בהם קהילת מדינות אמריקה והקאריביים, ארגון האינטגרציה של אמריקה הלטינית, ארגון המדינות האיברו-אמריקניות, הברית הפסיפית והאומות המאוחדות.

שתי המדינות הן המדינות הלטיניות היחידות שחברות בארגון ה-OECD.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Goodreads

ממוזער|טקסט=אוטיס צ'נדלר, מהנדס תוכנה ויזם, מייסד-שותף ביחד עם אליזבת קורי, את אתר האינטרנט Goodreads.com|אוטיס צ'נדלר, מהנדס תוכנה ויזם, מייסד-שותף ביחד עם אליזבת קורי, את אתר האינטרנט Goodreads.com
**Goodreads** הוא אתר רשת חברתית השייך לחברת אמזון. האתר נוסד בדצמבר 2006, והושק בינואר 2007 על ידי אוטיס צ'נדלר, מהנדס תוכנה ויזם, ואליזבת קורי. האתר מציע יכולות חיפוש במאגר הנתונים של ספרים, הערות, וביקורות. משתמשים רשומים יכולים להוסיף ספרים כדי ליצור ספריית קטלוגים, רשימות קריאה. הם יכולים גם ליצור קבוצות משלהם של הספר הצעות, סקרים/סקרים, בלוגים, דיונים.

בדצמבר 2007, האתר מנה מעל 600,000 חברים ו-10,000,000 ספרים. עד יולי 2012, האתר דיווח על 10 מיליון חברים, 20 מיליון מבקרים בחודש, ו-30 עובדים. ביולי 2013, הכריזו באתר שלהם שבסיס המשתמשים גדל ל-20 מיליון חברים רשומים, ובכך כמעט והכפילו את גודלם בתקופה של כ-11 חודשים. במרץ 2013, אמזון הכריזה על רכישת "Goodreads".

לפי נתונים שפורסמו באתר החברה, נכון לשנת 2018, מונה האתר 80 מיליון חברים רשומים, 2.3 מיליארד ספרים ו-80 מיליון ביקורות של קוראים.

משרדי החברה נמצאים בסן פרנסיסקו.

## תחרות הספר הטוב ביותר
החל משנת 2009, האתר מאפשר לקוראים שבו להצביע על הספר הטוב ביותר לאותה שנה, במגוון קטגוריות כגון רומן, מותחן, אימה, כ-20 קטגוריות בסך הכל. האתר מתגאה בכך שזהו המקום היחידי בו מוענק פרס הספר הטוב ביותר על ידי הקוראים עצמם (אשר בוחרים את הספר).
עד כה סטיבן קינג וריק ריירדן זכו בהכי הרבה פרסים, 8 זכיות לכל אחד.

בשנת 2020 השתתפו כ-5.5 מיליון קוראים שונים בתחרות.

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2006
אברהם חיים רודריגס

הרב **אברהם חיים בן משה רודריגס** היה רב, פוסק ומקובל איטלקי. 

נולד בערך בשנת ה'תנ"א (1691) ונפטר בה' ניסן תצ"ה (17 מרץ 1735). היה רב העיר ליוורנו שבאיטליה. פסקיו הודפסו לאחר מותו (ה'תק"ם) בספרו שאלות ותשובות "**ארח לצדיק**". שהוא ראשי תיבות שמו **א**ברהם **ח**יים **ר**ודריגס, והוא מצוטט רבות בספרי התשובות והפוסקים.

הרב רודריגס היה רבו של רבי מלאכי הכהן שאף כתב מספר תשובות בספרו. כמו כן קיבל תשובה הלכתית מרבי בנימין בן שלמה הלוי  מאיזמיר.

רבי יצחק פאציפיקו רבה של ונציה קוראו "מקובל אלהי".

חוקרים רבים מנסים להתחקות אחר תולדות חייו דבר שנותר ככל הנראה בגדר תעלומה.

## קישורים חיצוניים
* ספרו ארח לצדיק באתר היברובוקס
* 

קטגוריה:ליבורנו: רבנים
קטגוריה:רבנים איטלקים
קטגוריה:מחברי ספרי שו"ת
קטגוריה:ילידי 1691
קטגוריה:נפטרים ב-1770